Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 81

1. A képzési cél A gyógypedagógus-képzés általános célja, hogy a leendő gyógypedagógus elsajátítsa a gyógypedagógia és a határtudományok (orvostudomány, pszichológia, pedagógia, szociológia) gyógypedagógiai vonatkozásainak korszerű elméleti és gyakorlati ismereteit, elmélyítse általános műveltségét (filozófia, társadalomismeretek, művészetek, idegen nyelvek), fejlessze személyes képességeit, megfelelő mélységű szakterületi és speciális ismereteket szerezzen az adott szakon és szakágban, ezáltal felkészüljön a gyógypedagógus hivatás gyakorlására: a sérült, fogyatékos, akadályozott népesség speciális szükségletei szerinti fejlesztő, nevelő, oktató és tervező tevékenység, illetve szakterületén a gyógypedagógia magas szintű művelésére. 1.1. A főiskolai szintű gyógypedagógus-képzés célja olyan gyógypedagógiai tanárok és/vagy gyógypedagógiai terapeuták képzése, akik — a gyógypedagógia kompetenciakörébe tartozó népességre vonatkozó általános ismeretekre alapozva, a szakjuk és a szakági specializációjuk szerinti területen — megismerik és csoportos vagy egyéni helyzetekben alkalmazni képesek azokat az oktató, nevelő, fejlesztő, megelőző, segítő, rehabilitációs és terápiás eljárásokat, amelyek a különböző képességek hiánya, korlátozottsága miatt speciális gondoskodást igénylő fogyatékos gyermekek, fiatalok és felnőttek fejlesztési igényeit kielégítik, részben a közoktatási intézményekben folyó pedagógiai folyamatokban (az óvodásés iskoláskorúak oktatása-nevelése terén), részben a terápiás folyamatokban (a korai fejlesztés, a pedagógiai szakszolgáltatás, illetve a felnőttkorúak életvezetésének segítése, rehabilitációja terén), általában, illetve speciálisan a szaknak, valamint az ezen belül kötelezően választott szakági specializációnak, emellett a szabadon választható (pl. pályaválasztási tanácsadási, speciális szakiskolai oktatási-nevelési) képzési tartalmaknak megfelelő területen; akik képesek a társszakmák szakembereivel és a fogyatékos személyek szüleivel, gondozóival való aktív együttműködésre, tanácsadásra. 1.1.1. A gyógypedagógiai tanári szakági specializáció célja, hogy a gyógypedagógiai tanár felkészüljön a közoktatási törvényben meghatározott oktatási-nevelési feladatok ellátására, vagyis a szakjának megfelelő területen az évfolyam és/vagy képességszint szerint működő, speciális szükségletű óvodai, illetve tanulócsoportok vezetésére; az iskolai oktatásban a műveltségtartalomnak és tantervnek a sérülés, fogyatékosság, akadályozottság jellegéhez és súlyosságához igazodó megtervezésére, feldolgozására és közvetítésére speciális eljárásokkal; a speciális osztályokban egyéni, illetve kiscsoportos foglalkozások/tanórák keretében képes legyen a tanulók differenciált képességfejlesztésére, egyéni segítségnyújtásra, a fejlesztő tevékenység meghatározására, végzésére és a teljesítmények értékelésére a gyógypedagógiai diagnosztika eszközeivel; ezen ismereteit képes legyen alkalmazni a tanköteles kor előtt és után is a gyógypedagógiai támogatást igénylők segítésére (pl. a korai fejlesztés intézményeiben, gyógypedagógiai óvodákban, rehabilitációs centrumokban, utazó tanárként stb.). A tanári szakágon szerzett speciális szakképzettség a szaknak megfelelő típusú fogyatékos tanulók oktatásátnevelését ellátó általános iskolák 1—6. évfolyamain min- 2000/98. szám den szak esetében valamennyi műveltségi területen — az idegen nyelvek kivételével — valamennyi tantárgy oktatására jogosít, s egyes szakok — az egyes szakok sajátos képesítési követelményeiben meghatározottak szerint — jogosultságot adnak egyes területek, tantárgyak magasabb évfolyamokon történő oktatására is. 1.1.2. A gyógypedagógiai terapeuta szakági specializáció célja, hogy a gyógypedagógiai terapeuta a szakjának megfelelő területen a gyógypedagógiai diagnosztikai eljárások alkalmazásával képes legyen a sérülés, fogyatékosság, akadályozottság kialakulási folyamatának feltárására, az érintett személy fejlődéstörténetének alapján a fejlesztő/terápiás eljárás kiválasztására, terápiás egyéni programok és csoportos foglalkozások tervezésére és vezetésére, az eredmények értékelésére; felkészült legyen az óvodában nevelt fogyatékos gyermekek csoportos vagy egyéni, illetve az integrált iskolában tanuló gyermekek egyéni fejlesztésére, tanulásuk segítésére, az integrált nevelés pedagógiai feltételeinek, módszereinek kidolgozásában való részvételre; a gyógypedagógiai szakszolgáltatás keretében képes legyen korai fejlesztő, beszédjavító, tanulást segítő és tanácsadó munkára, az ún. „más fogyatékosok” csoportjába tartozó (pl. diszlexiás, diszkalkuliás, hiperaktív, autista), valamint a viselkedési, beilleszkedési nehézséget mutató, lassan fejlődő gyermekek komplex gyógypedagógiai fejlesztésére és terápiájára; a különböző intézményekben lévő ifjú és felnőtt korosztály számára képes legyen fejlesztő foglalkozások vezetésére, illetve tanácsadásra, konzultációra a szülőkkel, pedagógusokkal és a társszakmák szakembereivel, életvezetésük segítése, rehabilitációjuk érdekében; a választható specializációtól függően felkészült legyen például a pályaválasztási, munkavállalási tanácsadásra, a különféle speciális eljárások (zeneterápia, kognitív, kommunikációs, pszichomotoros fejlesztőprogramok stb.) alkalmazására. 1.2.1. Az egyetemi szintű okleveles gyógypedagógusképzés célja olyan gyógypedagógiai szakemberek képzése, akik — valamely főiskolai szintű gyógypedagógus szakon szerzett szakismereteik birtokában, illetve a többi fogyatékosságtípusban szerzett alapismereteik elmélyítésével — képesek a gyógypedagógia elméleti és gyakorlati ismereteinek széles körű szintetizálására, az elmélet és gyakorlat továbbfejlesztésére, nemzetközi összehasonlítására, tudományos kutatásra, a gyógypedagógiának a felsőoktatásban és az ellátórendszerekben való magas szintű művelésére, továbbá a gyógypedagógiai innovációk kidolgozására és bevezetésének irányítására. 1.2.2. Az okleveles gyógypedagógia szakos tanárképzés célja a külön jogszabályban meghatározott tanári feladatokra és a gyógypedagógiai területtel összefüggő szakismeretek középiskolában, szakközépiskolában vagy az iskolarendszeren kívüli szakképzésben történő tanítására való felkészítés.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes